Anton Anderle

náhľad|Náhrobok Antona Anderleho v banskobystrickom evanjelickom cintoríne.
**Anton Anderle** (* 20. november 1944, Dolná Lehota – † 16. máj 2008) bol slovenský bábkoherec, úradník, syn Bohuslava Anderleho.

## Životopis
Anton Anderle bol významný slovenský ľudový bábkar z Banskej Bystrice, ktorý pochádzal zo slávnej bábkarskej rodiny Anderlovcov z Radvane, bol synom Bohuslava Anderleho (1913 – 1976). Narodil sa v roku 1944 v Dolnej Lehote. V rokoch 1959 – 1963 študoval na strojníckej priemyslovke vo Zvolene. Už vtedy sa angažoval v rodinnom bábkovom divadle. V roku 1967 však nastúpil ako strojár-špecialista a neskôr ako vedúci zásobovacieho oddelenia v Krajskej vojenskej ubytovacej a stavebnej správe v B. Bystrici. 

Už od detstva pomáhal otcovi pri bábkových predstaveniach. Od roku 1972 samostatne pokračoval v rodinnej marionetovej tradícii. Hrával tradičný repertoár kočovných bábkarov. Zbieral rozličné druhy marionet, dekorácií, opôn a rekvizít od slovenských a českých kočovných bábkarov a firiem i bábkové hry vydané v Česku. Reštauroval bábky, vyrezával a konštruoval marionety. V 90. rokoch patril k najvýraznejším európskym bábkohercom. Jeho najznámejšou hrou v posledných rokoch vystupovania bol *Najmenší cirkus na svete*, s ktorým úspešne účinkoval aj v zahraničí. 16. mája 2008 zomrel po krátkej vážnej chorobe.

Anton Anderle vytvoril unikátnu zbierku marionet rôznych veľkostí. Patrí do nej 1000 bábok od 18 cm do 140 cm, rôzneho veku a pôvodu. Jeho zbierka je najucelenejším dokladom vývinu bábkového divadla na Slovensku. Dokumentuje etapu kočovných divadiel, rodinných spolkových divadiel v časovom období od začiatku 19. storočia do polovice 20. storočia. V zbierke sú aj celé divadlá, vrátane opôn, dekorácií, rekvizít. 
Slovenský bábkar zomrel 16. mája 2008.

## Prierez kariéry
* 1953 – 1958 Rodinné bábkové divadlo 
* 1967 – 1990 Krajská vojenská ubytovacia a stavebná správa, Banská Bystrica, občiansky pracovník, strojár-špecialista, vedúci zásobovacieho oddelenia 
* 1972 – 1990 ochotnícke divadlo, amatérsky bábkar, rôzne ocenenia na bábkarskych festivaloch 
* od roku 1999 Tradičné bábkové divadlo Antona Anderleho, bábkar, hráva tradičný repertoár kočovných bábkarov 
* od roku 1968 zbieral artefakty a študoval históriu bábkového divadla, vytvoril unikátnu zbierku 

## Ocenenia
* 1993 Rad zlomenej závory 
* 1996 Zlatá marioneta 
* 2001 Najlepšie tradičné bábkové divadlo 
* 2002 Ceny za animáciu a za udržiavanie tradície 
* Cena detskej poroty 
* 25 zlatých hviezdíc 
* rôzne ceny a ocenenia na bábkarských festivaloch 

;Členstvo v združeniach a organizáciách: 
Medzinárodná bábkarská organizácia UNIMA

## Literatúra
* Hamar, Juraj: ĽUDOVÉ BÁBKOVÉ DIVADLO A BÁBKAR ANTON ANDERLE, Slovenské centrum pre tradičnú kultúru, Bratislava, 2008
* Hamar, Juraj: HRY ĽUDOVÝCH BÁBKAROV ANDERLOVCOV Z RADVANE, Slovenské centrum pre tradičnú kultúru, Bratislava 2010
* Hamar, Juraj & kol.: ĽUDOVÉ BÁBKOVÉ DIVADLO V EURÓPE, Slovenské centrum UNIMA, Bratislava, 2010
* *[[Encyklopédia dramatických umení Slovenska]]*

## Referencie

## Externé odkazy
* 

Kategória:Narodenia v 1944
Kategória:Úmrtia v 2008
Kategória:Slovenskí bábkoherci
Kategória:Slovenskí rezbári
Kategória:Osobnosti z Dolnej Lehoty